proxectonos/corpus_dominio_legal_administrativo_tmp huggingface dataset:
29/11/2018 | Administración LocalMunicipal
Outes
Anuncio do padrón do lixo do 2.º semestre de 2018

ANUNCIO DE APROBACIÓN DO PADRÓN FISCAL DO SERVIZO DE RECOLLIDA DE LIXO DO 2.º SEMESTRE DE 2018 A Xunta de Goberno Local deste Concello, en sesión de 26 de novembro de 2018, aprobou o padrón de contribuíntes da taxa polo servizo de recollida de lixo do 2.º semestre de 2018, composto por un total de 3.513 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de decembro de 2018 ata o 28 de febreiro de 2019. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 26 de novembro de 2018. A ALCALDESA Asdo.: María Beatriz Molinos Vidal
29/11/2018 | Administración LocalMunicipal
Paderne
Aprobación inicial de crédito extraordinario 1/2018

Anuncio APROBACIÓN INICIAL DE CRÉDITO EXTRAORDINARIO 1/2018 O Pleno do Concello de Paderne, na sesión plenaria de 26/11/2018, adoptou o acordo de aprobación inicial de crédito extraordinario 1/2018 por importe de 24.000,00 € e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento á trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne, a 26 de novembro de 2018. O ALCALDE D. César Longo Queijo
29/11/2018 | Administración LocalMunicipal
Miño
Aprobación inicial do expediente de modificación orzamentaria n.º 1/2018, vía suplemento de crédito

O Pleno Municipal, en sesión celebrada o día 28 de novembro de 2018, acordou aprobar inicialmente o expediente de modificación orzamentaria n.º 1/2018, vía suplemento de crédito. Por medio do presente expónense ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalo e presenta-las reclamación ou alegacións que estimen pertinentes, de conformidade co disposto nos artigos 177, en relación co 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais e 38, en relación cos artigos 20 e 22 do R. D. 500/1990, do 20 de abril. Se finalizado o prazo de exposición ao público non se presentasen reclamacións, o acordo considerarase aprobado definitivamente. Miño, a 28 de novembro de 2018. O alcalde Ricardo A. M. Sánchez Oroza
29/11/2018 | Administración LocalMunicipal
Cambre
Avocación de competencias da cuarta tenente de alcalde dona Elisa Pestonit Barreiros, dende o día 24 de decembro de 2018 ao 7 xaneiro de 2019, ambos os dous incluídos

Esta Alcaldía, con data do día 22 de novembro de 2018, ditou a Resolución número 2396/2018 que se transcribe a continuación: “Dona Caroline Louise Bignell Ramo, cuarta tenente de alcalde, declara que non poderá exercer as súas funcións como concelleira delegada de área, dende o día 24 de decembro de 2018 ao 7 de xaneiro de 2019, ambos os dous incluídos, segundo o seu escrito rexistrado de entrada do día de 21 de novembro de 2018, co número 0/8211. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Servizos a prol de dona Caroline Louise Bignell Ramo. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Caroline Louise Bignell Ramo dende o día 24 de decembro de 2018 ao 7 de xaneiro de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 23 de novembro de 2018 O alcalde Óscar A. García Patiño
29/11/2018 | Administración LocalMunicipal
Noia
Administración Financeira. Intervención
Aprobación inicial expediente crédito extraordinario 5/2018

Aprobado inicialmente polo Pleno da Corporación, en sesión ordinaria celebrada o 27 de novembro de 2018, o expediente de concesión de crédito extraordinario número 5/2018, por importe de 303.155,45 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 28 de novembro de 2018. O alcalde, José Santiago Freire Abeijón
29/11/2018 | Administración LocalMunicipal
Paderne
Aprobación inicial de suplemento de crédito 3/2018

ANUNCIO APROBACIÓN INICIAL DE SUPLEMENTO DE CRÉDITO 3/2018 O Pleno do Concello de Paderne, na sesión extraordinaria de 26/11/2018, adoptou o acordo de aprobación inicial de suplemento de crédito 3/2018 por importe de 8.380,90 € e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento ao trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004 En Paderne, a 26 de novembro de 2018. O ALCALDE D. César Longo Queijo
29/11/2018 | Administración LocalMunicipal
Oleiros
Persoal
Listaxe definitiva de persoas admitidas e excluídas para participar no procedemento selectivo dun/ha traballador/a social

ANUNCIO Por resolución da segunda tenente de alcalde delegada de Persoal, n.º 5015, do 22 de novembro, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse o seguinte en relación ao procedemento selectivo para cubrir, por persoal laboral interino, unha praza de traballador/a social: 1.–Elevar a definitiva a listaxe provisional de persoas admitidas para participar no procedemento selectivo de referencia (publicada no BOP da Coruña n.º 208, do 31 de outubro de 2018), incluíndo aos/as seguintes aspirantes por corrixir os defectos que foron causa da súa exclusión inicial: 2.–Excluír definitivamente do procedemento selectivo ás seguintes persoas por non corrixir os defectos polo que se lles excluiu inicialmente, no prazo establecido para o efecto: 3.–O tribunal cualificador do procedemento selectivo estará constituído polos seguintes membros: PRESIDENCIA: Titular: Georgiana Alexandra Daniel Gabriel Ticu Nae Suplente: M.ª Monica Manuela Maria Cielos Genero Wbanet: Titular: Irene Esperanza Yovano Srifi Suplente: Encarnacion Belen Iñiguez de Onsoño Canaval: Titular: Susana Varela García Suplente: Manuel Ramón Lema Pombo Titular: Blanca Navarro Munáiz Suplente: Silvia Arca Díaz Titular: Bárbara Caramés Abeijón Suplente: Anxo Barreiros de la Torre 4.–O dito órgano de selección deberá constituírse o día 10 de decembro de 2018 para realizar a avaliación de méritos prevista nas bases da convocatoria. Reunirase ás 09.30 horas na sala de xuntas, sita no segundo andar do edificio municipal do parque Víctor Jara. Lémbrase que as puntuacións outurgadas serán publicadas mediante un anuncio no taboleiro de anuncios do Concello e na páxina web municipal. No dito anuncio figurará tamén o lugar e as datas nas que deberán comparecer as persoas aspirantes para realizar a entrevista profesional e defensa da memoria á que se refiren as bases da convocatoria.5.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 26 de novembro de 2018. A segunda tenente de alcalde delegada de Persoal Pedro Camilo Cures Rowland
29/11/2018 | Administración LocalMunicipal
San Sadurniño
Conta Xeral 2017

Formulada e rendida a Conta Xeral deste Concello correspondente ao exercicio 2017 e informada favorablemente pola Comisión Especial de Contas en sesión de data 26 de novembro de 2018; exponse ao público nas oficinas da Intervención municipal por espacio de quince días hábiles durante os cales e oito máis os interesados poderán presentar reclamacións, reparos ou observacións, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, de 5 de marzo. San Sadurniño, 26 de novembro de 2018 O alcalde Secundino García Casal
29/11/2018 | Administración LocalMunicipal
Outes
Anuncio do padrón de saneamento e depuración de augas residuais do 2º semestre de 2018

A Xunta de Goberno Local deste Concello, en sesión de 26 de novembro de 2018 aprobou o padrón de contribuíntes da taxa polo servizo de saneamento e depuración de augas residuais do 2º semestre de 2018, composto por un total de 2.932 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de decembro de 2018 ata o 28 de febreiro de 2019. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 26 de novembro de 2018. A Alcaldesa, Asdo.: María Beatriz Molinos Vidal.
29/11/2018 | Administración LocalMunicipal
A Laracha
Suplencia na Alcaldía

Por resolución ditada en data 17/10/2018, o sr. Alcalde acordou que o primeiro tenente de alcalde, D. José Ramón Martínez Barbeito asuma as funcións da Alcaldía durante os días 26 e 27 de novembro de 2018, nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986, de 28 de noviembre. O que se publica en cumprimento do disposto no art.44.2 do precitado texto legal. Asinado dixitalmente polo sr. Alcalde, José Manuel López Varela, na Laracha a vinte e tres de novembro de dous mil dezaoito.
19/11/2018 | Administración LocalMunicipal
Boiro
Exposición ao público de expediente de modificación de créditos n.º 19/2018 (n.º 3 de CE e SC)

ANUNCIO DE EXPOSICIÓN Ó PÚBLICO O Pleno da Corporación, en sesión celebrada o día 15 de novembro de 2018, aprobou inicialmente o expediente de modificación de créditos n.º 19/2018 (n.º 3 de créditos extraordianrios e suplementos de crédito). En cumprimento do disposto no artigo 177.2 do RDL 2/2006, do 5 de marzo, texto refundido da Lei reguladora das facendas locais, exponse ó público por prazo de 15 días hábiles, durante os cales os interesados poderán examinar o expediente e presentar as reclamacións que consideren pertinentes. Boiro, 16 de novembro de 2018. Asdo.: Juan José Dieste Ortigueira O alcalde
19/11/2018 | Administración LocalMunicipal
Narón
Secretaría
Lista provisoria de admitidos e excluídos para tomar parte no proceso selectivo para a provisión de 1 paza de Técnico Superior do Concello de Narón

A alcaldía do concello en data 9/11/2018 adoptou a seguinte resolución: “PRIMEIRO.- Aprobar a lista provisoria de admitidos e excluídos para tomar parte no proceso selectivo para a provisión de 1 paza de Técnico Superior do Concello de Narón: SEGUNDO.- Outorgar un prazo de dez días contados a partires do seguinte á inserencia desta resolución no BOP, a efectos de reclamacións.” Narón, 13 de novembo de 2018. A ALCALDESA MARIAN FERREIRO DIAZ
19/11/2018 | Administración LocalMunicipal
Mazaricos
Aprobación inicial da transferencia de crédito 7/2018

O Pleno da Corporación, en Sesión de data 9 de novembro de 2018, aprobou inicialmente o expediente de Transferencia de Crédito 7/2018. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Mazaricos, 15 de novembro de 2018 O alcalde Juan José Blanco Riveiro
19/11/2018 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Convocatoria actas de ocupación do expediente de expropiación da obra ¿Plan de Seguridade Viaria de Galicia 2016-2020: MSV no entorno de TCA na estrada AC-550. P. Q.80+400¿ de clave AC/17/092.06 no termo municipal de Porto do Son

En cumprimento do disposto no artigo 49 do Regulamento de Expropiación Forzosa de 26 de Abril de 1957, este servizo resolveu proceder a efectuar o pagamento dos depósitos previos e indemnizacións por rápida ocupación correspondentes ós expedientes de expropiación forzosa con motivo das obras de “Plan de Seguridade Viaria de Galicia 2016-2020: MSV no entorno de TCA na estrada AC-550. P. Q.80+400”, no termo municipal de Porto do Son aos propietarios das fincas cuxa relación figura exposta no taboleiro de anuncios do concello referido, que se efectuará próximamente mediante transferencia bancaria. No caso de non ter presentado o certificado de titularidade de conta bancaria, con códigos IBAN e BIC, e a copia do DNI, consignarase o importe na Caixa Xeral de Depósitos, conforme ó disposto no artigo 51 do Regulamento de Expropiación Forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación terá lugar: No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. A Coruña, 6 de novembro de 2018 O xefe do Servizo Provincial Monica Esther Melanie Anne Cotariella Isal.
19/11/2018 | Administración LocalMunicipal
Ribeira
Padrón e lista cobratoria do prezo público pola prestación de servizos e actividades da Oficina Municipal de Deportes, así como da taxa polo uso de instalacións deportivas municipais

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de novembro 2018 e do prezo público de deportes de actividades parroquiais dos meses de outubro e novembro de 2018. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 14 de novembro de 2018 ao 24 de xaneiro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 13 de novembro de 2018. O alcalde, Manuel Ruiz Rivas
19/11/2018 | Administración LocalMunicipal
Moeche
Exposición ao público da Conta Xeral 2017

Formulada e rendida a Conta Xeral deste Concello correspondente ao exercicio 2017, e informada favorablemente pola Comisión Especial de Contas o día 14 de novembro de 2018, exponse á público cos documentos que a xustifican na Secretaría deste Concello por espazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo e oito días máis, de conformidade co que determina o artigo 212.3 do Real Decreto Lexisativo 2/2004, de 5 de marzo, polo que se aproba o texto refundido da Lei Reguladora das Facendas Locais. Moeche, 14 de novembro de 2018 A alcaldesa Beatriz Bascoy Maceiras
19/11/2018 | Administración LocalMunicipal
Santiso
Aprobación provisional do expediente de modificación de crédito n.º 25/2018

Aprobado provisionalmente polo Pleno deste Concello, na súa sesión de 13/11/2018, o expediente de modificación de crédito n.º 25/2018 na modalidade de Crédito Extraordinario dentro do vixente orzamento municipal, en cumprimento dos arts.177.2 e 169 do Real Decreto Lexislativo 2/2004, do 5 de marzo, de texto refundido da Lei de Facendas Locais, exponse ao público o mesmo durante o prazo de 15 días hábiles. Durante tal prazo os interesados poderán examinar o expediente na Secretaría do Concello e presentar as reclamacións por escrito que se consideren convenientes. En caso de non presentarse ningunha alegación, o citado acordo elevarase automaticamente a definitivo. En Santiso, a 13 de novembro de 2018 O ALCALDE Asdo: Manuel Adán López
19/11/2018 | Administración LocalMunicipal
Santiago de Compostela
Sección Municipal de Contratación
Cambio de titularidade e expedición de títulos provisorios de unidades de enterramento do cemiterio municipal de Boisaca

ANUNCIO DE INFORMACIÓN PÚBLICA Polas persoas que logo se relacionan solicítase o cambio de titularidade, ao seu favor, das unidades de enterramento do Cemiterio Municipal de Boisaca que en cada caso se indican: A documentación aportada aos expedientes non é suficiente para acreditar que os solicitantes son os únicos herdeiros dos titulares, polo que, a petición destes, iníciase expediente de cambio de titularidade e expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que podan ter a condición de herdeiros dos/das titulares de ditas sepulturas ou aquelas que demostren un interés lexítimo, se podan persoar nos expedientes (indicando o seu número) e reclamar os dereitos que lles podan corresponder sobre a titularidade das ditas sepulturas, no prazo de QUINCE DÍAS, contados a partires do seguinte ao de publicación deste anuncio. O expediente tramítase no negociado de servicios básicos, mercados e transportes (r/ Salvador Allende, n.º 6. Tlfno.981 542324). Santiago de Compostela, 7 de novembro de 2018. O ALCALDE Asdo.: Martiño Noriega Sánchez
19/11/2018 | Administración LocalMunicipal
Cariño
Aprobación inicial plan económico-financieiro 2018-2019

O Pleno do Concello de Cariño, na sesión extraordinaria-urxente celebrada o día 13 de novembro de 2018, aprobou inicialmente o Plan económico-financeiro do Concello para o período 2018-2019, que queda exposto ao público na Intervención deste Concello durante o prazo de quince días hábiles, contados a partir do día seguinte ao da publicación do presente anuncio no Boletín Oficial da Provincia, en aplicación do que se dispón no artigo 23.4 da lei Orgánica 2/2012, de 27 de abril, de estabilidade orzamentaria e sustentabilidade financeira. Se durante o citado prazo non se presentan reclamacións, o Plan Económico-Financeiro 2018- 2019 (art.21 da Lei Orgánica 2/2012 do 27 de abril, de EOeSF) entenderanse definitivamente aprobado, de acordo co disposto no artigo 20.1 do R. D. 500/1990, do 20 de abril, e art.169.1 do Texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. Cariño, a 13 de novembro de 2018. O Alcalde, José Miguel Alonso Pumar
19/11/2018 | Administración LocalMunicipal
Aranga
Secretaría - Intervención
Liquidación do servizo de axuda a domicilio do mes de outubro

Por Resolución da alcaldía do 13 de novembro de 2018, aprobouse o padrón de contribuíntes e liquidación do servizo de axuda no fogar correspondente ao mes de outubro de 2018, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.13 de novembro de 2018 O alcalde Asdo. Alberto Platas Álvarez
19/11/2018 | Administración LocalMunicipal
As Pontes de García Rodríguez
Intervención
Anuncio aprobación definitiva modificación de crédito núm.45/2018 na modalidade de crédito extraordinario núm.4/2018

Tendo sido definitivamente aprobado polo Pleno deste Concello o expediente de crédito extraordinario número 4/2018, por acordo adoptado en sesión celebrada o 12 de setembro de 2018, e polo transcurso do prazo de 15 días de exposición ó público, en cumprimento do disposto no artígo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: As Pontes de García Rodríguez, 16/11/2018 O concelleiro delegado de Facenda, Patrimonio, Urbanismo e Servizos, Antonio Alonso Román
09/11/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 30 de outubro de 2018, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de Muros (N.º Expte. IN407A 2018/185-1)

Resolución do 30 de outubro de 2018 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Muros (Núm. expte: IN407A 2018/185-1) Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Mariscos Antón Fernández, S. L. – Enderezo Social: lugar de Rebordiño, 29 – Título: Proxecto “LMTA, LMTS e CTC Mariscos Antón Fernández, S. L.” – Situación: Bornalle-Abelleira 15250 - Muros – Descricións técnicas: Liña de media tensión aérea (vano destensado) de 20 kV con inicio na liña de distribución MU0806, condutor LA 56, Al, lonxitude 9 m e fin no apoio do paso aéreo soterrado onde se sitúa o interruptor automático tripolar (Exp. IN407A2017/90). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuizo de que os interesados poidan interpor calquera outro recurso que se considere pertinente. Na Coruña, 30 de outubro de 2018. O xefe territorial Isidoro Martínez Arca
09/11/2018 | Administración LocalMunicipal
Cee
Aprobación definitiva do expediente de transferencia de crédito nº 5/2018

O Pleno do Concello de Cee, na sesión ordinaria realizada o día 28 de setembro de 2018, acordou aprobar inicialmente o expediente de transferencia de créditos nº 5/2018, por importe de 9.029,16 €, ante as necesidades de incrementar as aplicacións orzamentarias de gasto corrente na área de Administración xeral e visto a desistencia da contratación da obra Mellora de camiños rurais na parroquia da Pereiriña. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo, ata este momento provisional. As partidas económicas afectadas quedan, en consecuencia, do seguinte xeito: Cee, 6 de novembro de 2018 O alcalde Asdo. Ramón Vigo Sambade
09/11/2018 | Administración LocalMunicipal
Ribeira
Emprazamento dos interesados no recurso contencioso-administrativo (PO 331/2018) interposto por D. Manuel Antonio Ageitos Gago

Decreto da Alcaldía de data 05/11/2018 polo que se resolve emprazar as persoas interesadas no recurso contencioso-administrativo (procedemento ordinario) 331/2018, interposto por D. Alejandro Mariano Madrenas Slaughter O Xulgado do Contencioso Administrativo n.º 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 331/2018, correspondente ao recurso contencioso-administrativo interposto por D. Alejandro Mariano Madrenas Slaughter, contra o Decreto da Alcaldía de data 31/07/2018 polo que se ordena o peche inmediato do establecemento de hostalería denominado “CAFÉ-BAR NORUEGO”, sito na rúa Campo de Marte, s/n, baixo, do municipio de Riveira, así como a suspensión da súa actividade. En consecuencia, esta Alcaldía acordou na data 05/11/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, a 6 de novembro de 2018. O alcalde Manuel Ruiz Rivas
09/11/2018 | Administración LocalMunicipal
Boimorto
Padrón fiscal servizo punto de atención á infancia outubro 2018

Por Decreto de Alcaldía n.º 503/2018 de data 05/11/2018, acordou aprobar o padrón fiscal do mes de outubro de 2018 correspondente ao prezo público pola prestación do servizo do punto de atención á infancia por importe de 2.607,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 5 de novembro de 2018 A alcaldesa Asdo.- María Jesús Novo Gómez
09/11/2018 | Administración LocalMunicipal
Dodro
Anuncio de aprobación do prezo público seráns de traballos artesanais e labores con fío

ANUNCIO Aprobación do prezo público para o curso denominado Seráns de traballos de artesanía e labores con fío, organizado pola Concellería de Cultura, Voluntariado e Asociacionismo. A Xunta de Goberno Local, en sesión ordinaria de data 24 de outubro de 2018, resolveu: Primeiro. –Aprobar a fixación do prezo público para a actividade Seráns de traballos artesanais e labores con fío en 6 euros por persoa e mes. Segundo. –Que se publique o acordo adoptado no taboleiro de anuncios por un prazo de 15 días, así como no Boletín Oficial da Provincia. Dodro, 2 de novembro de 2018. O alcalde Valentín Alfonsín Somoza
09/11/2018 | Administración LocalMunicipal
Irixoa
Aceptación doazón inmobles privados antiga escola de Tiulfe

INFORMACIÓN PÚBLICA DA TRAMITACIÓN DA ACEPTACIÓN DA DOAZÓN DA ANTIGA ESCOLA DE TIULFE (AMBROA) Por acordo da Xunta de Goberno Local do 30-10-2018 aprobouse a tramitación do expediente de doazón dos inmobles indicados da antiga escola de Tiulfe (parroquia de Ambroa), que teñen carácter privado e que son ofertados por Pedro Díaz Varela e José Antonio Boedo Saavedra: – Referencia catastral 15040B50305206000EJ, parcela urbana con edificacións, en solo clasificado como solo de núcleo rural histórico-tradicional. – Referencia catastral 001800100NH79E0001HZ, parcela urbana con edificacións, en solo clasificado como solo de núcleo rural histórico-tradicional. A doazón ven condicionada a que o concello xestione a rehabilitación das edificacións e destine o conxunto a fins de servizos sociais. Procédese á información publica de tal doazón durante o prazo de 1 mes, dentro do cal os veciños e interesados poderán realizar as oportunas alegacións ou reclamacións por escrito. Irixoa, 6 de novembro de 2018. O ALCALDE Antonio Deibe Sanmartín
09/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63665. Renovación cuberta. Concello de Ortigueira

Mourtalla Sahonero Jabrane, solicita de Augas de Galicia por atoparse nas marxes do río Mera, a autorización de obras, na parcela de referencia catastral 8260806NJ8286S0001JJ, no lugar de Os Molinos/Ferrol Vello, parroquia de Mera de Abaixo (Santiago), Concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63665. As obras solicitadas consisten na execución do proxecto de:”Renovación de cubierta de construcción auxiliar de vivenda unifamiliar”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de outubro de 2018 O xefe do servizo territorial Néstor Rodríguez Arias
09/11/2018 | Administración LocalMunicipal
Mesía
Aprobación provisional da modificación da Ordenanza fiscal reguladora do imposto sobre vehículos de tracción mecánica

O Pleno do Concello, en sesión celebrada o día 8 de novembro de 2018, acordou a aprobación provisional da modificación da Ordenanza fiscal reguladora do imposto sobre vehículos de tracción mecánica. O que se fai público durante un prazo de trinta días hábiles, contados dende o día seguinte ó da publicación deste edito no Boletín Oficial da Provincia, a fin de que polos interesados poida examinarse o expediente e presentar as reclamacións ou alegacións que estimen oportunas, de conformidade co disposto no artigo 17 do Real Decreto Lexislativo 2/2004, que aproba o Texto Refundido da Lei Reguladora das Facendas Locais. De non presentarse reclamacións, o acordo de aprobación elevarase automáticamente a definitivo. Mesía, 8 de novembro de 2018. O alcalde, Mariano Iglesias Castro
09/11/2018 | Administración LocalMunicipal
Dodro
Delegación de funcións da Alcaldía do 9 ao 13 de novembro de 2018

Mediante resolución da Alcaldía de data 31 de outubro de 2018, nos termos do artigo 23.3 da Lei 7/1985, do 2 de abril, reguladora das bases de réxime local, delégase en favor da concelleira Adriana Sóñora Bustelo, a totalidade das funcións da Alcaldía dende o 9 ao 13 de novembrode 2018. O que se fai público en cumprimento do establecido nos artigos 44 e 47 do Regulamento de organización, funcionamento e réxime xurídico das entidades locais, aprobado polo Real decreto 2468/1986, do 28 de novembro. Dodro a 31 de outubro de 2018 O alcalde Valentín Alfonsín Somoza
09/11/2018 | Administración LocalMunicipal
Arzúa
Anuncio aprobación padron de contribuíntes taxa auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao quinto bimestre de facturación do ano 2018, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre do 2018 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 6 de agosto de 2018 Asdo. José Luis García López Alcalde-presidente do Concello de Arzúa
09/11/2018 | Administración LocalMunicipal
As Pontes de García Rodríguez
Intervención
Anuncio aprobación inicial modificación de crédito núm.49/2018 na modalidade de suplemento de crédito núm.5/2018

Polo Pleno do Concello, en sesión ordinaria celebrada o día 7 de novembro do presente ano aprobouse o expediente de modificación de créditos número 49/2018 de crédito extraordinario e suplemento de crédito núm 5/2018, por importe de 140.000,00 € De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 7 de novembro de 2018. O concelleiro delegado de facenda, patrimonio, urbanismo e servizos, Antonio Alonso Román
09/11/2018 | Administración LocalMunicipal
Ribeira
Emprazamento dos interesados no recurso contencioso-administrativo (PO 318/2018) interposto por don Manuel Vidal Suárez

O Xulgado do Contencioso Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 318/2018, correspondente ao recurso contencioso-administrativo interposto por D. Javier Matias Llebres El Ghalid, contra o acordo da Xunta de Goberno Local de data 22/07/2018 polo que se estima o recurso de reposición interposto por D. Alexandru Robert Garrochena Malfaz en relación á declaración de caducidade da licenza de obra nº 267/05 e se procede ao arquivo do expediente de reposición da legalidade urbanística DU nº 10/17. En consecuencia, esta Alcaldía acordou na data 05/11/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, a 6 de novembro de 2018. O alcalde Manuel Ruiz Rivas
09/11/2018 | Administración LocalMunicipal
Santa Comba
Exposición pública conta xeral exercizo 2017

Formulada e rendida a conta xeral desta entidade correspondente ao exercizo 2017, integrada polas contas e estados a que fan referencia os artigos 208 do RDL 2/2004, do 5 de marzo, do Texto Refundido da Lei Reguladora das Facendas Locais, e informada pola Comisión Especial de Contas e Facenda na sesión ordinaria celebrada o día 30 de outubro de 2018, exponse ao público cos documentos que a xustifican, na secretaría deste Concello, polo prazo de quince (15) días hábiles, que comezarán a contar a partir do día seguinte ao da inserción do presente edicto no Boletín Oficial da Provincia, co obxecto que os interesados lexítimos poidan examinala e formular por escrito os reparos e observacións que estimen pertinentes durante o dito prazo de exposición e oito máis hábiles, de conformidade co disposto no artigo 212.3 do citado texto legal e demáis disposicións concordantes vixentes. No caso de presentarse, as reclamacións e reparos formulados someteranse ao Pleno da Corporación para a súa resolución. Santa Comba, 6 de novembro de 2018. A Alcaldesa Mª Josefa Pose Rodríguez